open-index/open-wikipedia-markdown huggingface dataset:
קיאלונדה גספר

**אסמוואניו קיאלונדה גספר** (בפורטוגזית: **Esmevânio Kialonda Gaspar**; נולד ב-27 בספטמבר 1997 בדונדו שבאנגולה) הוא כדורגלן אנגולי המשחק בעמדת הבלם בקבוצת לצ’ה מליגת העל האיטלקית בכדורגל ובנבחרת אנגולה.

## קריירת מועדונים
גספר החל את הקריירה המקצוענית שלו בקבוצת סגרדה אספרנסה מליגת העל האנגולית. ב-1 באוגוסט 2022 חתם באסטרלה דה אמדורה מהליגה הפורטוגלית השנייה. בתום עונתו הראשונה העפיל עם המועדון לליגת העל הפורטוגלית, וב-13 באוגוסט 2023 ערך את הופעת הבכורה שלו בליגת העל הפורטוגלית, בהפסד 1-0 לוויטוריה דה גימארייש במסגרת המחזור הראשון לעונת 2023/2024.

## קריירה בינלאומית
ב-14 בנובמבר 2020 ערך גספר את הופעת הבכורה שלו בנבחרת אנגולה, בתיקו 0-0 נגד נבחרת הרפובליקה הדמוקרטית של קונגו במסגרת מוקדמות גביע אפריקה לאומות 2021. ב-17 ביוני 2023 הבקיע את שער הבכורה שלו בנבחרת, בניצחון 2-1 על נבחרת הרפובליקה המרכז-אפריקאית במסגרת מוקדמות גביע אפריקה לאומות 2023.

נכלל בסגל נבחרת אנגולה לטורניר גביע אפריקה לאומות 2023 בשנת 2024.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים אנגולים
קטגוריה:בלמי כדורגל אנגולים
קטגוריה:כדורגלני אסטרלה דה אמדורה
קטגוריה:כדורגלני לצ'ה
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:אנגולים שנולדו ב-1997
בני מוקנדי

**בנדיטו "בני" מאמבואנה מוקנדי** (בפורטוגזית: **Benedito "Beni" Mambuene Mukendi**; נולד ב-21 במאי 2002 בלואנדה שבאנגולה) הוא כדורגלן אנגולי המשחק בעמדת הקשר בקבוצת ויטוריה דה גימארייש מליגת העל הפורטוגלית ובנבחרת אנגולה.

## קריירת מועדונים
מוקנדי גדל במחלקת הנוער של פטרו דה לואנדה. בקיץ 2020 חתם בטרופנסה, עמה שיחק במסגרת הליגה הפורטוגלית השנייה והליגה הפורטוגלית השלישית. בסך הכל ערך 49 הופעות ליגה במדי המועדון.

ב-30 בינואר 2023 חתם בקאזה פיה א.ק. מליגת העל הפורטוגלית. ב-4 בפברואר ערך את הופעת הבכורה שלו במועדון, בהפסד 0–3 לבנפיקה ליסבון במסגרת המחזור ה-19 בליגה לעונת 2022/2023. בחצי העונה הראשונה שלו במועדון ערך 14 הופעות ליגה.

## קריירה בינלאומית
ב-27 במרץ 2023 ערך מוקנדי את הופעת הבכורה שלו בנבחרת אנגולה, בתיקו 1-1 נגד נבחרת גאנה במסגרת מוקדמות גביע אפריקה לאומות 2023.

נכלל בסגל נבחרת אנגולה לטורניר גביע אפריקה לאומות 2023 בשנת 2024.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים אנגולים
קטגוריה:קשרי כדורגל אנגולים
קטגוריה:לואנדה: כדורגלנים
קטגוריה:כדורגלני קאזה פיה א.ק.
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים זרים בפורטוגל
קטגוריה:כדורגלני ויטוריה דה גימארייש
קטגוריה:אנגולים שנולדו ב-2002
מנואל קליאנו

**מנואל קליאנו** (בפורטוגזית: **Manuel Keliano**; נולד ב-16 בינואר 2003 בלואנדה שבאנגולה) הוא כדורגלן אנגולי המשחק בעמדת הקשר האחורי בקבוצת אחמט גרוזני מליגת העל הרוסית ובנבחרת אנגולה.

## קריירת מועדונים
משחקו הראשון של קליאנו בקבוצת פרימיירו דה אגוסטו מליגת העל האנגולית. ב-19 ביולי 2023 חתם על חוזה לשלוש שנים באסטרלה דה אמדורה מליגת העל הפורטוגלית. ב-19 באוגוסט 2023 ומשחקו הראשון במועדון, בהפסד 0–2 לבנפיקה ליסבון במסגרת המחזור השני בליגה לעונת 2023/2024.

ב-5 ביולי 2025 חתם על חוזה ל-4 שנים באחמט גרוזני מליגת העל הרוסית.

## קריירה בינלאומית
ב-20 בינואר 2023 היה משחקו הראשון  בנבחרת אנגולה, בתיקו 0-0 נגד נבחרת מאוריטניה במסגרת אליפות האומות האפריקאיות .

נכלל בסגל נבחרת אנגולה לטורניר גביע אפריקה לאומות 2023 בשנת 2024.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים אנגולים
קטגוריה:קשרי כדורגל אנגולים
קטגוריה:לואנדה: כדורגלנים
קטגוריה:כדורגלני אסטרלה דה אמדורה
קטגוריה:כדורגלני אחמט גרוזני
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים זרים בפורטוגל
קטגוריה:אנגולים שנולדו ב-2003
היפרבולה (משגר לוויינים)

משגר **Hyperbola** ("היפרבולה") פותח ב וייצורו נמשך. הלוויין פותח על ידי חברה פרטית i-Space שבסיסה בבייג'ינג.

## היסטוריה
החברה המפתחת הוקמה בשנת 2016. המוצרים הראשונים היו משגרי Hyperbola-1S ו-Hyperbola-1Z שהיו מותאמות לשיגור לטיסה תת-מסלולית. השיגורים הראשונים בוצעו בשנת 2018.

בשנת 2019 בוצע שיגור ראשון של משגר Hyperbola-1. זה משגר שכולל 4 שלבים עם דלק מוצק. המשגר יכול להביא למסלול לווייני נמוך מטען של 300 ק"ג. השיגור הראשון בוצע ב-25 ביולי ממרכז שיגור הלוויינים ג'יוצ'ו'אן והסתיים בהצלחה. בהמשך בוצעו שיגורים למסלול מסונכרן-שמש. לשיגור המשגר הותאם כן שיגור LA-95.

במקביל לשיגורים עם משגר Hyperbola-1 החל פיתוח משגר Hyperbola-2. הוא תוכנן להיות דו-שלבי עם דלק נוזלי ומותאם לשימוש חוזר. יכולת מתוכננת הייתה 1.9 טון למסלול לווייני נמוך. ניסוי מנוע ראשון בוצע בשנת 2020. בשנת 2023 דווח שפיתוח הוקפא.

משגר Hyperbola-3 מתוכנן להיות דו-שלבי עם דלק נוזלי ומותאם לשימוש חוזר. יכולת מתוכננת היא 8.5 טון למסלול לווייני נמוך. הוא יכלול מנוע שתוכנן עבור משגר Hyperbola-2. טיסת ניסוי ראשונה שנערכה ב-2 בנובמבר 2023 והייתה מוצלחת. טיסה מסחרית ראשונה מתוכננת לשנת 2025.

בעקבות כישלון של שיגור שבוצע בשנת 2024, מספר שיגורים לא מוצלחים עבר את מספר השיגורים המוצלחים.
## קישורים חיצוניים

* 
* רשימת שיגורים
* אתר החברה המייצרת 

## הערות שוליים

קטגוריה:משגרים סינים
מגידיש

**מגידיש** הוא שם משפחה.

קטגוריה:פירושון אישים
קטגוריה:שמות משפחה ביהדות צפון אפריקה
דיר ראפאת (כפר)

**דיר ראפאת** (בערבית: **دير رفات**) היה כפר ערבי פלסטיני בנפת ירושלים המנדטורית. הוא שכן 26 ק"מ מערבית לירושלים. הוא נכבש במהלך מלחמת העצמאות על ידי חטיבת הראל ופונה מתושביו.

## היסטוריה
בשנת 1883, הקרן לחקר ארץ ישראל, במפתה, תיארה את דיר ראפאת ככפר קטן השוכן על רכס עם מעיין ממערב.

### המנדט הבריטי
בסקר הכפרים של 1945 מנה הכפר 430 תושבים, 330 מוסלמים ו-100 נוצרים, 13,242 דונם קרקע מתוכם 216 דונם למטעים להשקיה, 10,563 דונם לדגנים ו-10 דונם קרקע בנויה.

בכפר היו מסגד על שם חג' חסן ושלוש חירבות.
ממוזער| דיר ראפאת - 1942. מפה בקנה מידה של 1:20,000
ממוזער| דיר ראפאת - 1945. מפה בקנה מידה של 1:250,000

### מלחמת העצמאות
דיר ראפאת, יחד עם ארבעה כפרים נוספים, נכבשו על ידי חטיבת הראל ב-17–18 ביולי 1948 במבצע דני. הכפרים היו בקו החזית מאז אפריל 1948 ורוב תושבי הכפרים הללו כבר עזבו את האזור לפני כן. רבים מאלה שנשארו ברחו כאשר כוחות ישראליים תקפו, והמעטים שנותרו בכל כפר גורשו. במהלך שלושת החודשים הבאים ביצע צה"ל פיצוץ והריסת כפרים נטושים באזור, כולל דיר ראפאת.

בשנת 1992 תואר אתר הכפר: "האתר מכוסה בערימות גדולות של הריסות אבן וטרסות אבן; חלק מהאחרונות עדיין שלמות, בעוד שאחרות נהרסו וכעת מעורבות בהריסות הבתים. קקטוסים גדלים על הקצה הצפון מערבי של האתר. יש אוהלים של שבט הנגב של אל-סאני שחבריהם שכרו קרקע מהמנזר [מנזר דיר ראפאת], בעל אדמות הכפר. המנזר ממוקם 2 ק"מ מערבית לאתר, בראש חזיתו יש פסל גדול של מריה הבתולה, וחלקים מהמבנה מכוסים באריחים אדומים. בקצה המערבי של הכפר יש מעיין ובדרום שוכן בית קברות. בולט קבר אחד גדול. ממערב יש מטע זיתים גדול".

## הערות שוליים

## מקורות


 
*
*
*
*
*
*
*



## קישורים חיצוניים

* ברוכים הבאים לדיר ראפאת
* דיר ראפאת, זוכרות
* סקר פלסטין המערבית, מפה 17: IAA, Wikimedia Commons

קטגוריה:קהילות ויישובים ערביים שנחרבו במלחמת העצמאות
קטגוריה:הרי ירושלים: יישובים ערביים שנחרבו במלחמת העצמאות
משלחת מס' 57 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תחנת החלל בזמן פעילות המשלחת
**משלחת מס' 57** (באנגלית: **Expedition 57**) הייתה משלחת לתחנת החלל הבין-לאומית שפעלה מ-4 באוקטובר 2018 ועד ל-20 בדצמבר 2018. מפקד המשלחת היה אלכסנדר גרסט מגרמניה. המשלחת פעלה במשך 77 ימים.

במהלך פעילות המשלחת מתכונת תחנת החלל לא השתנתה ונותרה כפי שהייתה אחרי הוספת מודול BEAM באפריל 2016 במהלך פעילות משלחת מס' 47.
## הרכב המשלחת

## פעילות המשלחת
פעילות המשלחת החלה ב-4 באוקטובר 2018 עם עזיבת חללית סויוז MS-08 בה היה חלק של משלחת מס' 56. באותה עת בתחנת החלל נותרו 3 אנשי צוות.

ב-6 באוקטובר החל שחרור למסלול לוויינים שהגיעו עם חללית מטען HTV-7:

* SPATIUM 1, יפן
* STARS-Me, ארצות הברית, כולל לוויין אם ולוויין בת קשורים
* RSP 00, יפן

ב-11 באוקטובר שוגרה חללית סויוז MS-10 שהייתה אמורה להביא לתחנת החלל חברי משלחת חדשים. השיגור לא הצליח.

ב-29 באוקטובר שוחרר למסלול לוויין RemDeb DS-2 שהגיע לתחנת החלל במשימה "SpaceX CRS-14" בתקופת פעילות משלחת מס' 55.

ב-7 בנובמבר חללית מטען HTV-7 נותקה מתחנת החלל. מודול הנחיתה שלה נחת בהצלחה באוקיינוס. 

ב-18 בנובמבר הגיעה חללית מטען פרוגרס MS-10 עם כ-2,450 ק"ג אספקה. היא התחברה למודול "זבזדה". החללית התנתקה מתחנת החלל ביוני 2019.

ב-19 בנובמבר הגיעה חללית מטען Cygnus CRS NG-10 היא נלכדה על ידי זרוע רובוטי קנדארם2 וחוברה למודול "יוניטי". עם החללית הגיעו 3,350 ק"ג אספקה. עם החללית הגיעו מספר חלליות ששוחררו למסלול בפברואר 2019 אחרי ניתוק החללית מתחנת החלל.

ב-3 בדצמבר למודול "פואיסק" התחברה חללית "סויוז MS-11" וצוות המשלחת גדל ל-6 אנשים. 

ב-11 בדצמבר פרוקופייב וקונוננקו ביצעו פעילות חוץ-רכבית שנמשכה כ-8 שעות. במהלך פעילות נבדקה שלמות חללית "סויוז MS-09" לאחר מציאת חור בחלק הפנימי באוגוסט במהלך פעילות משלחת מס' 56 לתחנת החלל הבין-לאומית.

ב-8 בדצמבר הגיעה חללית מטען דרגון C112 במשימה "SpaceX CRS-16" היא נלכדה על ידי זרוע רובוטי קנדארם2 וחוברה למודול "הרמוני". זו הייתה המשימה השנייה של החללית. היא הגיעה עם 2,573 ק"ג אספקה. עם החללית הגיעו גם לוויינים UNITE ו-TechEdSat תצץ-8 ששוחררו למסלול ב-31 בינואר 2019 על ידי משלחת מס' 58 לתחנת החלל הבין-לאומית. החללית שוחררה ב-13 בינואר 2019. 

חברי המשלחת ביצעו מספר רב של ניסויים במהלך שהותם בתחנת החלל.

ב-20 בדצמבר קונוננקו, דוויד סן-ז'אק ומקליין נכנסו לחללית "סויוז MS-09" וחזרו לכדור הארץ. אחריות על תחנת החלל הבין-לאומית עברה למשלחת מס' 58 לתחנת החלל הבין-לאומית.

## קישורים חיצוניים

* תיאור פעילות באתר רוסקוסמוס
* מידע מאתר נאס"א
* פעילות משלחת מס' 57 בתחנת החלל הבין-לאומית
* תיאור פעילות של הצוות הרוסי בתחנת החלל
* נתונים על משימה של חללית מטען פרוגרס MS-09
* נתונים על משימה של חללית מטען פרוגרס MS-10
* משימה של HTV 7
* משימה של Cygnus CRS NG-10
* משימה SpaceX CRS-16

## הערות שוליים

קטגוריה:תחנת החלל הבין-לאומית
מלון סבוי (תל אביב)

**מלון סבוי** הוא בית מלון בתל אביב בקרבת חוף הים.

## היסטוריה
ראשיתו של המלון במלון שפת הים, בבעלות מרדכי הורונציק, שעבר בתחילת 1934 מרחוב אלנבי 2 למבנה חדש ברחוב גאולה 5, בקצה רחוב גאולה הפונה לים.

בשנת 1942 עבר המלון לבעלות יונתן בן צבי ושמו שונה ל"מלון סבוי". בעל המלון היה מקורב לחוגים הרוויזיוניסטים ונערכו בו אירועים של התנועה הרוויזיוניסטית, כולל עצרות בחירות ולאחר הקמת המדינה אירועים לזכר חללי המחתרות. ב-23 ביולי 1948 החרים צה"ל את המלון לצורך שיכון המשלחת של פולקה ברנדוט. לאחר המלחמה חזר המלון לפעילות רגילה והתגאה בהיותו המלון היחיד על שפת הים.

בלילה שבין 5–6 במרץ 1975 אירע במלון הפיגוע במלון סבוי.

## קישורים חיצוניים
* 

* 

## הערות שוליים

סבוי
קטגוריה:הפיגוע במלון סבוי
גייל קינג

**גייל קינג** (באנגלית: **Gayle King**; נולדה ב-28 בדצמבר 1954) היא מנחת טלוויזיה, סופרת, ועיתונאית אמריקאית. קינג ידועה במיוחד כמגישת חדשות של ערוץ CBS, וכמנחה את תוכנית הבוקר "CBS Mornings".

בשנת 2019 נכללה ברשימת 100 האנשים המשפיעים ביותר של מגזיין טיים.

## ביוגרפיה
קינג נולדה בעיירה שברולט צ'ייס שבמדינת מרילנד. מגיל 6 עד 11 קינג גרה יחד עם בני משפחתה בבירת טורקיה אנקרה, שם אביה שהה באותה העת במסגרתו עבודתו. בשנת 1966 קינג חזרה יחד עם בני משפחתה לארצות הברית. קינג למדה בהמשך פסיכולוגיה באוניברסיטת מרילנד.

### כמגישת החדשות בערוצים המקומיים
קינג החלה את הקריירה שלה כעוזרת הפקה בערוץ WJZ-TV בעיר בולטימור. במהלך אותה התקופה קינג פגשה את אופרה וינפרי אשר הייתה מנחה בערוץ באותה העת. בהמשך קינג עבדה כתבת בערוץ WUSA-TV בוושינגטון די. סי. ולאחר מכן היא עברה לעיר קנזס סיטי שבמיזורי ושם היא עבדה כמגישה במהלך סופי השבוע וככתבת כללית בערוץ WDAF-TV. בשנת 1981 קינג החלה לעבוד כמגישת חדשות עבור ערוץ WFSB בעיר הרטפורד שבקונטיקט, שם היא עבדה במשך 18 שנים.

### כמגישה של תוכניות אירוח ושל מהדורת החדשות של תוכניות הבוקר
קינג עבדה ככתבת מיוחד בתוכנית האירוח "המופע של אופרה וינפרי". בשנת 1991 הייתה שותפה במשך תקופה קצרה בהנחיית תוכנית אירוח של רשת NBC יחד עם רובין ואגנר בשם "Cover to Cover" אשר בוטלה לאחר 13 שבועות. ב-1997 החלה להנחות תוכנית אירוח משלה בשם "The Gayle King Show" אשר בוטלה לאחר עונה אחת עקב רייטינג נמוך. בספטמבר 2006 החלה קינג לארח את תוכנית הרדיו "The Gayle King Show" של רשת הרדיו XM Satellite Radio.

ב-3 בינואר 2011 החל להנחות תוכנית חדשה שנקראה גם כן "The Gayle King Show" בערוץ הטלוויזיה של אופרה וינפרי OWN. התוכנית הסתיימה ב-17 בנובמבר 2011 משום שקינג החלה באותה העת להנחות את תוכנית הבוקר "CBS This Morning" יחד עם צ'ארלי רוז. התוכנית זכתה לרייטינג גבוה.

### עיתונות מודפסת
החל משנת 1999 קינג היא העורכת של המגזין של אופרה ווינפרי "O, The Oprah Magazine".

### כמגישת חדשות ברשתות הטלוויזיה
[ממוזער|280px|קינג בראיון עם מזכיר המדינה [מייק פומפאו בתוכנית הבוקר "CBS Mornings", צולם ב-2019]]
לפני שהפכה למגישת החדשות של רשת CBS עבדה קינג ככתבת מיוחדת של בוקר טוב אמריקה.

ב-22 באפריל 2023 רשת CNN הודיעה שקינג תנחה יחד עם צ'ארלס בארקלי את תוכנית הפריים-טיים השבועית "King Charles" שתעלה לשידור בסתיו 2023.

בספטמבר 2024, קינג חתמה על חוזה חדש להארכת תקופתה כמגישה ב-CBS News.

## חיים אישיים
קינג היא חברה קרובה של אופרה ווינפרי מאז 1976. בראיון עם ברברה וולטרס מ-2010 ווינפרי אמרה על קינג, "היא האמא שמעולם לא הייתה לי; היא האחות שכולם היו רוצים; היא החברה שמגיעה לכולם; אני לא מכירה אדם טוב יותר".

בין השנים 1982 עד 1993 קינג הייתה נשואה לעורך הדין ביל באמפוס. מהנישואים הללו יש לה שני ילדים.

## פילמוגרפיה

## קישורים חיצוניים

## הערות שוליים

קטגוריה:עיתונאיות אמריקאיות
קטגוריה:מנחות טלוויזיה אמריקאיות
קטגוריה:מגישות חדשות
קטגוריה:עורכי כתבי עת אמריקאים
קטגוריה:בוגרות אוניברסיטת מרילנד
קטגוריה:סגל CBS
קטגוריה:אמריקאיות שנולדו ב-1954
קטגוריה:אמריקאים שנולדו ב-1954
סויוז MS-15

**סויוז MS-15** (ברוסית:**Союз МС-15**) היא חללית סויוז ששוגרה לחלל ב-25 בספטמבר 2019 מקוסמודרום בייקונור ונחתה ב-17 באפריל 2020. החללית שוגרה למפגש עם תחנת החלל הבינלאומית כשעל סיפונה צוות שהתווסף למשלחת מס' 61 לתחנת החלל הבין-לאומית.

## הצוות
*  אולג סקריפוצ'קה - מפקד
*  ג'סיקה מאיר - מהנדסת טיסה
*  הזאע אל-מנסורי - מהנדס טיסה (בהמראה בלבד, חזר ב-סויוז MS-12)
*  אנדרו מורגן - מהנדס טיסה (בנחיתה בלבד, הגיע ב-סויוז MS-13)

### צוות גיבוי
*  סרגיי ריז'יקוב - מפקד
*  תומאס מרשברן - מהנדס טיסה
*  סולטאן א-ניאדי - מהנדס טיסה

שינויים בהרכב צוותי המראה ונחיתה קשורים לטיסה קצרה של הזאע אל-מנסורי. עלות שהותו בחלל הייתה 40 מיליון $.

## תיאור המשימה
חללית "סויוז MS-15" שוגרה ב-25 בספטמבר 2019 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית התחברה למודול "זבזדה" של תחנת החלל הבין-לאומית כעבור כ-6 שעות ללא בעיות. באותה עת בתחנת החלל שהתה משלחת מס' 61 בפיקוד לוקה פרמיטנו.

צוות החללית הצטרף למשלחת שגדלה ל-6 אנשי צוות. בהמשך הם עברו משלחת מס' 62.

במהלך שהות קצרה בתחנת החלל הזאע אל-מנסורי ביצע מספר ניסויים. הוא חזר לכדור הארץ כעבור 8 ימים בחללית "סויוז MS-12".

"סויוז MS-15" נשארה מחוברת לתחנת החלל כחללית חירום. 

ב-17 באפריל 2020 החללית התנתקה מתחנת החלל וחזרה לכדור הארץ. במקום הזאע אל-מנסורי על הסיפון היה אנדרו מורגן (הגיע לחלל בחללית סויוז MS-13). הנחיתה עברה ללא בעיות.

עם ניתוק החללית מתחנת החלל החלה לפעול משלחת מס' 62 לתחנת החלל הבין-לאומית.

## קישורים חיצוניים

* מידע על הטיסה
* תיאור המשימה

## הערות שוליים

קטגוריה:תוכנית סויוז
קטגוריה:2019 ברוסיה
קטגוריה:2020 ברוסיה
צבי בן יעקב (רב)

[ממוזער|הרב צבי בן יעקב עם הרב [יצחק יוסף]]
הרב **צבי יהודה בן יעקב** (נולד ב-1959) הוא דיין ישראלי, מכהן כדיין בבית הדין הרבני הגדול. לפני כן כיהן כאב בית דין בבית הדין הרבני בתל אביב, וכחבר בית הדין המיוחד לעגונות מלחמת חרבות ברזל.

## ביוגרפיה
נולד לנתן בן יעקב וחיה אסתר לבית זילברברג. מצד אביו הוא נצר לרבי יצחק אייזיק חבר ומצד אמו נצר לרבי משה יהודה לייב זילברברג ובנו רבי אברהם בנימין.

למד בישיבת כנסת חזקיהו. בשנות ה-90 של המאה ה-20 כיהן כדיין בבית הדין לממונות של המועצה הדתית רמת גן.

ב-1998 התמנה לדיין בבית הדין בחיפה, ובהמשך התמנה לאב בית דין. לימד בכולל "כתר שם טוב" של הרב עמינדב קריספין בקריית ביאליק.
בשלהי שנת 2005 התמנה לדיין בתל אביב, ובהמשך מונה לאב בית הדין.

ב-2020 התמנה על ידי הרב הראשי נשיא בית הדין הרבני הגדול, הרב דוד לאו, והשר לשירותי דת, יעקב אביטן, למינוי זמני בבית הדין הרבני הגדול, בנוסף לכהונתו כאב בית דין בתל אביב. ביוני 2025 נבחר למינוי קבוע.

בדצמבר 2023 התמנה על ידי הרב דוד לאו לחבר בבית הדין המיוחד שהוקם להתרת עגונות טבח שבעה באוקטובר ומלחמת חרבות ברזל, לצד הרב לאו והרב אליעזר איגרא.

נשוי לשושי לבית לב. מתגורר בבני ברק.

## ספרו
* שו"ת **משפטיך ליעקב** - 11 כרכים. מאמרים שכתב בבמות שונות ופסקי דין שנתן. זכה בפרס לספרות תורנית ע"ש השר חיים משה שפירא מטעם הפועל המזרחי לשנת ה'תשנ"ז.

## קישורים חיצוניים
* שו"ת משפטיך ליעקב חלקים א-ד, באתר דעת.
* שו"ת משפטיך ליעקב חלק שמיני
* מאמרים ופסקי הדין, מהספר משפטיך ליעקב, באתר פסקים.  
* מאמריו, באתר "דין תורה" (הקישור לא פעיל).

## הערות שוליים

קטגוריה:דייני בתי הדין הרבניים
קטגוריה:אבות בית הדין הרבני בחיפה
קטגוריה:אבות בית הדין הרבני בתל אביב
קטגוריה:בני ברק: רבנים
קטגוריה:דייני בית הדין הרבני הגדול
קטגוריה:משפחת זילברברג
קטגוריה:בוגרי ישיבת כנסת חזקיהו-כפר חסידים
קטגוריה:מחברי ספרי שו"ת
קטגוריה:זוכי פרס שפירא
קטגוריה:ישראלים שנולדו ב-1959
פסטה אלה נורמה

**פסטה אלה נורמה** (באיטלקית: **Pasta alla Norma**), שנקראה קודם לכן **Pasta con le melanzane** (פסטה עם חצילים), היא מנה איטלקית של פסטה וחצילים. היא אופיינית למטבח הסיציליאני, ולקטניה בפרט.

היא עשויה מספגטי או פסטה אחרת עם רוטב עגבניות, מכוסה (או בתחתיה) בפרוסות של חציל מטוגן ומוגש עם גבינת ריקוטה סלטה (כלומר ריקוטה מומלחת) מגורדת ולעיתים קרובות בתוספת ריחן מצוי.

היא נקרא לכבודו של וינצ'נצו בליני, יליד קטניה המלחין של האופרה נורמה. מסופר כי הסופר האיטלקי נינו מרטוליו (Nino Martoglio) קרא "זוהי 'נורמה' אמיתית!", כלומר יצירת מופת, כאשר טעם את המנה, אם כי שם המנה לא תועד כך עד עשרות שנים לאחר מותו.

פסטה אלה נורמה זכתה בתואר "מנת השנה" על ידי ה-BIT (Borsa internazionale del turismo, כלומר בורסת התיירות הבינלאומית) פרס תיירות איטלקי בשנת 2018.

## קישורים חיצוניים

## הערות שוליים

קטגוריה:קטניה
קטגוריה:מאכלי חצילים
קטגוריה:המטבח הסיציליאני
קטגוריה:המטבח האיטלקי
האגודה המתמטית של לונדון

**האגודה המתמטית של לונדון** (באנגלית: **London Mathematical Society**, בראשי תיבות: **LMS**) היא האגודה המדעית העיקרית בתחום המתמטיקה הפועלת בבריטניה. האגודה הוקמה בשנת 1865 במטרה לקדם ולהרחיב את הידע המתמטי, ומטרה זו נותרה בעינה עד היום. האגודה המתמטית של לונדון היא בין הוותיקות בעולם, ולאחר הקמתה שימשה מודל והשראה לאגודות מתמטיות ברחבי העולם, בין היתר לאגודה האמריקאית למתמטיקה.

## היסטוריה
האגודה המתמטית של לונדון הוקמה על ידי סטודנטים מיוניברסיטי קולג' לונדון (UCL) ועד מהרה משכה אליה מתמטיקאים מובילים מבריטניה ומרחבי העולם, בהם ארתור קיילי, ג'יימס ג'וזף סילבסטר, אנרי פואנקרה ודויד הילברט. בנוסף למתמטיקאים, לאגודה השתייכו גם פיזיקאים ידועים כגון ג'יימס מקסוול, לורד קלווין ולורד ריילי. הנשיא הראשון של האגודה היה המתמטיקאי הבריטי אוגוסטוס דה מורגן, ובהמשך כיהנו כנשיאים מתמטיקאים ומדענים מן השורה הראשונה. מרי קרטרייט הייתה האישה הראשונה שהייתה נשיאת ה-LMS (בשנים 1961–1962).

כדי לבסס את מעמדה בזירה הבינלאומית, האגודה כוננה קטגוריה של מעמד כבוד למתמטיקאים זרים. הראשון שקיבל את התואר היה המתמטיקאי הצרפתי מישל של.

החל משנת 1884, האגודה מעניקה בכל שלוש שנים את מדליית דה מורגן על תרומה יוצאת דופן למתמטיקה. משנת 1987 מעניקה האגודה את פרס פוליה בשנים שבהן מדליית דה-מורגן אינה זמינה לפרסים.

החל משנת 1865 מפרסמת האגודה את כתב העת המרכזי שלה The *Proceedings of the London Mathematical Society**,* ובו מאמרים בתחומים מגוונים של המתמטיקה.

## פעילות האגודה כיום
בשנת 2023 מונה האגודה מעל 2,000 חברים ואחראית לפרסומם של ספרים, כתבי עת, מונוגרפיות ועוד. האגודה יוזמת מדי שנה מגוון רחב של פגישות, כנסים, הרצאות וסימפוזיונים המאפשרים מפגשים לבוגרי תואר ראשון, דרך חוקרים בתחילת הקריירה ועד למתמטיקאים מבוססים. האגודה אף מייעצת לממשל בנושאי חינוך גבוה, ומספקת תמיכה כספית למגוון פרויקטים לקידום המתמטיקה.

האגודה מעניקה מגוון פרסים ומלגות עבור תרומה למחקר, לקידום ולהוראת המתמטיקה.

## ראו גם
* פרס וייטהד
* פרס פרויליך
* פרס בריק

## לקריאה נוספת

* Oakes, Susan Margaret; Pears, Alan Robson; Rice, Adrian Clifford, **The Book of Presidents 1865 - 1965: London Mathematical Society,** London Mathematical Society, 2005
*John Heard, **From Servant to Queen: A Journey through Victorian Mathematics**, Cambridge University Press, 2019


## קישורים חיצוניים

* 

## הערות שוליים

קטגוריה:אגודות מדעיות
קפונאטה

**קפונאטה** (באיטלקית: **Caponata**; בסיציליאנית: **Capunata**) היא מאכל סיציליאני המורכב מחצילים מטוגנים פרוסים או קצוצים וירקות אחרים, מתובל בשמן זית, ברוטב עגבניות, סלרי, זיתים וצלפים, ברוטב אגרודולצ'ה (רוטב חמוץ-מתוק).

## מאפיינים
גרסאות שונות עשויות להכיל גזר, פלפל, תפוחי אדמה, צנוברים וצימוקים. גרסת פלרמו כוללת תמנון, והמתכון האריסטוקרטי כולל לובסטר ודג-חרב מעוטר באספרגוס בר, ביצי טונה (בוטרגה) מיובשות מגורדות ושרימפס, אך הגרסה הנפוצה היא כאמור לעיל תבשיל ברוטב חמוץ מתוק או סלט מבושל. 

כיום, הקפונאטה משמשת בדרך כלל כתוספת למנות דגים ולעיתים כמתאבן, אך מאז המאה ה-18 היא משמשת גם כמנה עיקרית. מאכל נפוליטני דומה נקרא צ'אמבוטה (Ciambotta). המנה פופולרית גם במטבח התוניסאי.

## אטימולוגיה
האטימולוגיה של השם אינה ידועה באופן מהימן. יש הטוענים שהוא נובע מהשפה הקטלאנית, אחרים טוענים שמקורו ב-Caupone, הטברנות של המלחים. המנות המתוארות על ידי רייט מרמזות שבעבר המאכל הסיציליאני היה דומה לקפונאטה של הרפובליקה של ג'נובה.

## ראו גם
* רטטוי

## קישורים חיצוניים

* המתכון המסורתי של קפונטה חצילים סיציליאני 

## הערות שוליים

קטגוריה:מאכלי זיתים
קטגוריה:מאכלי חצילים
קטגוריה:המטבח התוניסאי
קטגוריה:המטבח הלובי
קטגוריה:המטבח הסיציליאני
רולאטיני

**רולאטיני** (באיטלקית: **Rollatini** לעיתים **Rolletini**) הוא מאכל בסגנון איטלקי (נקרא רולאטיני די מלנזנה - rollatini di melanzane), בד"כ עשוי מגלילות חצילים אפויות במלית ריקוטה.

## הכנה
מקמחים קלות בקמח חיטה או בפירורי לחם פרוסות חצילים דקות. ממלאים במלית ריקוטה או בגבינות אחרות ותבלינים. מגלגלים לגלילים ואופים. לחלופין, ניתן להשתמש בבשר עגל, עוף או דגים במקום החציל.

רולאטיני אינה מילה איטלקית ממש. באיטליה המנה ידועה דווקא בשם Involtini (למשל: involtini di melanzane, כלומר אינוולטיני חצילים).

## קישורים חיצוניים
* מתכון לרולאטיני חצילים מבית Everyday Italian, מאת Giada de Laurentiis

## הערות שוליים

קטגוריה:המטבח האיטלקי
קטגוריה:מאכלי חצילים
סטיבן רוט

**סטיבן רוט** (באנגלית: **Stephen Root**; נולד ב-17 בנובמבר 1951) הוא שחקן טלוויזיה וקולנוע אמריקאי, המוכר בעיקר מתפקידיו בסיטקום "NewsRadio" של  NBC (1995–1999), ו"האיש במצודה הרמה" (2016–2019), ובסרטיהם של האחים כהן.

## ביוגרפיה
רוט נולד בסרסוטה, פלורידה, בנובמבר 1951. בנם של ליאונה אסטל ורולנד קלייר רוט, שהיה מנהל פרויקטים של הנדסה אזרחית ברחבי ארצות הברית ומקסיקו. רוט השווה את ילדותו לזו של ילדים להורים המשרתים בצבא, שכן משפחתו עברה לעיתים קרובות ממקום למקום בכל פעם שאביו סיים פרויקט בנייה.

רוט למד בתיכון בוורו ביץ', פלורידה ולאחר מכן למד לימודי אומנות באוניברסיטת פלורידה במסגרת תוכנית לתואר ראשון באמנויות יפות (BFA). למרות שעזב את הלימודים בסמסטר האחרון כדי להשתתף בהפקה בתיאטרון בברודוויי, האוניברסיטה הכירה בו כאחד מבוגריה בשנת 2008. לאחר מכן הוא אף השלים את הסמסטר החסר וזכה לקבל את התואר המלא.

## קריירה מקצועית
### בתיאטרון
הופעת הבכורה של רוט בברודוויי הייתה בשנת 1980 במחזה "סוף המסע", שם גילם את דמותו של סגן משנה טרוטר. הוא השתתף גם במחזה "כולם היו בניי" בתפקיד פרנק לוביי, וב-2015 גילם את דמותו של ג'ון במחזה "מרג'ורי פריים".

### בקולנוע
הופעת הבכורה של רוט בקולנוע הייתה בסרט ההמשך ל"קרוקודיל דנדי" משנת 1988, שם גילם סוכן DEA. באותה שנה גם שיחק בסרט האימה הפסיכולוגי "Monkey Shines", וכן מופיע בהופעת קמע קצרצרה בסרט "רוח רפאים" משנת 1990. בשנת 1999 כיכב בסרט הפולחן "מהומה במשרד". לימים הפך רוט לאחד השחקנים המועדפים על האחים כהן והשתתף ברבים מסרטיהם - "אחי, איפה אתה?" (2000), "ארץ קשוחה" (2007), והבלדה על באסטר סקראגס (2018). ב-2004 קווין סמית' כתב במיוחד עבור רוט תפקיד בסרטו "ג'רזי גירל".

בשנת 2025 שיחק בקומדיית האקשן "ראשי המדינה" שביים איליה נאישולר.

בשנת 2026 שיחק בסרט הקומדיה "Mike & Nick & Nick & Alice" בתור צ'ט.

### בטלוויזיה
בין תפקידיו המוכרים ביותר של רוט בטלוויזיה הם המיליארדר האקסצנטרי ג'ימי ג'יימס בסיטקום "NewsRadio" והיועץ הפוליטי הרפובליקני בוב מאייר בשתי העונות האחרונות של "הבית הלבן". רוט הופיע בקומדיות רבים ביניהן "דודג'בול" ו"שומר ראש במבצע" בהפקת ג'אד אפאטאו ב-2008.

[ממוזער|258x258 פיקסלים|רוט ב[קומיק-קון, סן דייגו, יולי 2011]]
לזכותו של רוט רשומות גם כמה הופעות אורח בסדרות מובילות, ביניהן סיינפלד שם גילם מנהל בנק; "פרייז'ר" שם גילם אב במשפחה שמסייעת לפרייז'ר כשמכוניתו התקלקלה; "CSI", שם גילם את אביה של קורבן אונס ועוד.

בשנת 2021 ביצע הופעת אורח בסדרה הדרמה-קומית "תקופת מבחן" מבית רשת הטלוויזיה Starz. 

בשנת 2023 גילם את דמותו של סולומון בסדרת המדע-בדיוני "Beacon 23" של רשת AMC. 

בשנת 2026 דיבב בסדרת האנימציה הקומית "חוקי הסטריפ" (אנ') בנטפליקס. 

## חיים אישיים
רוט נישא לאשתו הראשונה לורה ג'ואן האסה ב-1984. השניים התגרשו באוגוסט 1997 ולהם בן משותף, קודי. רוט התחתן בשנית עם השחקנית רומי רוזמונט (Glee) ב-14 בדצמבר 2008. השניים שיחקו במקביל בסדרות "פרינג'" ו"הסקס של מאסטרס".

## קישורים חיצוניים

* 
* 

## הערות שוליים

קטגוריה:בוגרי אוניברסיטת פלורידה
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:מדבבים אמריקאים
קטגוריה:אמריקאים שנולדו ב-1951
הבחירות לראשות העבודה (2024)

**הבחירות המקדימות לראשות [[מפלגת העבודה הישראלית]]** כללו את בחירת יושב ראש המפלגה לקראת הבחירות לכנסת העשרים ושש ונערכו ב-28 במאי 2024 בין מתפקדי המפלגה.

בבחירות זכה האלוף במיל' וחבר הכנסת לשעבר יאיר גולן לאחר שקיבל רוב כמעט מוחלט של הקולות עם 95.15% מהקולות מול 3 מתמודדים נוספים. גולן נבחר לתפקיד יו"ר מפלגת העבודה במקומה של מרב מיכאלי שלא התמודדה בבחירות אלו.

## רקע
הבחירות המקדימות נקבעו בעקבות החלטת יושבת ראש מפלגה מרב מיכאלי לפרוש בתום כהונת הכנסת ה-25. הבחירות התקיימו באופן דיגיטלי מקוון כאשר הופעל גם אתר הצבעה פיזי בסניף המפלגה בתל אביב. כעשרים אלף מתפקדים חדשים הצטרפו למפלגה לקראת הבחירות ועל פי פנקס המפלגה המספר הכולל עמד על 51,747 בוחרים.

## המועמדים
* יאיר גולן – סגן הרמטכ"ל וחבר כנסת לשעבר מטעם מרצ ומטעם ישראל דמוקרטית ומרצ. גולן זכה לתמיכת נעמה לזימי וגלעד קריב, שניים מארבעת חברי הכנסת שכיהנו באותה עת מטעם מפלגת העבודה.
* איתי לשם – עורך דין לשעבר תושב תל אביב-יפו, המגדיר עצמו כחושף שחיתות שחותר לחשוף פרשת שוחד לכאורה בין ראש הממשלה בנימין נתניהו לרשת החברתית פייסבוק.
* עזי נגר – פעיל חברתי ופוליטי תושב שכונת גילה בירושלים. היה מועמד לכנסת מטעם המפלגה בבחירות לכנסת השבע עשרה (2006) והשמונה עשרה (2009) אך לא נבחר.
* אבי שקד – איש עסקים, מבעלי חברת 888 אחזקות. התמודד מול מיכאלי ומועמדים נוספים בבחירות לראשות העבודה ב-2021 וקיבל כ-19% מהקולות. מתנגד לאיחוד עם מרצ אותו מוביל יאיר גולן. שקד הודיע שבמידה ויבחר יעביר את ראשות המפלגה לחבר הכנסת גדי איזנקוט מהמחנה הממלכתי ויקדם אותו בתור המועמד הרשמי של העבודה לראשות הממשלה. כמו כן הודיע כי בכוונתו לתת את ראשות הממשלה בהסכם רוטציה לח"כ ערבי, שיכהן כראש ממשלה ערבי בישראל, ו-50% משרי הממשלה יהיו ערבים. כך יוכל להמריץ את הציבור הערבי בישראל להצביע בבחירות, ולהביא מהפך בניצחון על גוש הימין.

## מהלך הבחירות

שבוע לפני הבחירות, קבע בית המשפט המחוזי, בעקבות עתירה שהוגשה לו, כי תוצאות הפריימריז שיתקיימו לא יהיו סופיות, וכי יהיה עליהן לעבור אישור על ידי ועידת מפלגת העבודה. המפלגה ערערה על ההחלטה לבית המשפט העליון, ויום לפני הפריימריז, בית המשפט הפך את ההחלטה, והכריע שתוצאות הפריימריז יהיו סופיות ולא ידרשו אישור של ועידת המפלגה.

## תוצאות הבחירות

## קישורים חיצוניים
* רשימת המועמדים בבחירות לתפקיד יו”ר מפלגת העבודה, 9 במאי 2024, באתר מפלגת העבודה הישראלית
* תוצאות הבחירות ליו"ר העבודה 28.5.24, 28 במאי 2024, באתר הבמה הרעיונית של מפלגת העבודה הישראלית

## הערות שוליים

קטגוריה:בחירות 2024
2024
קטגוריה:הכנסת העשרים ושש
קטגוריה:הבחירות לכנסת העשרים ושש
סקאצ'ה

ממוזער|סקאצ'טה סיציליאנית
**סקאצ'ה** (באיטלקית: **Scaccia**; ברבים: **Scacce**) הוא לחם שטוח ממולא מהמטבח הסיציליאני.

## מאפיינים
סקאצ'ה עשויה משכבה מלבנית דקה מאוד של בצק, מקופלת על עצמה שלוש או ארבע פעמים. ניתן למלא אותו במרכיבים שונים, הווריאציות הנפוצות יותר הן ריקוטה ובצל, גבינה ועגבנייה, עגבנייה ובצל, או עגבנייה וחציל, תלוי במיקום המנה, בטעם או בעונה. היא אפוייה וניתן לאכול אותה חמה או קרה. "סקצ'אטה" נובעת מהמילה הסיציליאנית שמשמעותה למעוך או לשטח, המקבילה למילה האיטלקית schiacciata, שמשמעותה גם כן למעוך או לשטח. ניתן למצוא את סקאצ'ה ברגוזה ובסירקוזה, וכן בכמה קהילות אמריקאיות סיציליאניות (כמו מידלטאון, קונטיקט).

## היסטוריה
המנה נולדה בסוף המאה ה-17 כמנה בסיסית של שולחנות איכרים. בסיציליה המתכון הועבר והורחב לפי הקולות הקולינריים של אז. בשולחנות הכפריים של ממלכת סיציליה ולאחר מכן בממלכת שתי הסיציליות. המנה הפשוטה הזו פותחה על בסיס לחם, ירקות ובשר, לעיתים קרובות שאריות של ארוחת ערב דשנה או ארוחת צהריים חוזרת. בתפוצה רחבה המנה הופיעה על השולחנות הסיציליאנים בתחילת המאה ה-18 כשהמתכון מבוסס על ירקות ותפוחי אדמה. המנה השיגה את הצלחתה כאשר מונקדה עצמו, נסיך פטרנו, בשנת 1763, רצה אותו על שולחנו במהלך חגיגות חג המולד. מאז, המסורת הציבה אותו כמנת חג המולד עם מתכון שנמסר מדור לדור. נכון להיום, לסקאצ'ה יש תפוצה רחבה בשטח סיציליה ושיווק כפרי משמעותי.

## קישורים חיצוניים

## הערות שוליים

קטגוריה:איטליה: אוכל רחוב
קטגוריה:ממולאים
קטגוריה:מאכלי לחם
קטגוריה:המטבח הסיציליאני
קטגוריה:מאפים ממולאים
פרנקפורטר רינדוורסט

ממוזער|300px|הקצבייה של Gref-Völsing, ביתה של נקניקיית הבקר המקורית של פרנקפורט
**פרנקפורטר רינדוורסט** (בגרמנית: **Frankfurter Rindswurst**, שפירושה: "נקניקיית בקר של פרנקפורט") היא נקניקייה מבשר בקר. היא הוצגה בשנת 1894 על ידי הקצב מהעיר פרנקפורט בשם גרף-ולסינג (Gref-Völsing) כדי לענות על הדרישות של האוכלוסייה היהודית הגדלה בעיר ומאז הפכה לאחד המעדנים המפורסמים ביותר שלה. הנקניקייה יכולה להיות מבושלת, מורתחת או בגריל. היצרן הידוע ביותר שלה הוא חברת Gref-Völsing בפרנקפורט.

## תהליך הייצור
תכולת הבשר של הנקניקייה מורכבת מ-100% בשר בקר, כאשר חלק מהבשר הרזה מוחלף בשומן. לייצור הפרנקפורטר, הבשר נטחן תחילה גס לאט ובזמן קצר במטחנה, עם מלח אשפרה וניטריט (מלח אשפרה משמש בעיבוד בשר, כדי ליצור גוון ורדרד וכן להארכת חיי המדף של המוצר). לאחר מכן, מוסיפים פתיתי קרח ושומן, ומגדילים את מהירות הקיצוץ עד שהמסה נטחנת לדק. לבסוף, מתבלים בפלפל לבן ובפפריקה ומוסיפים מייצב צבע במידת הצורך. את הנקניקיות מעשנים 60–90 דקות. לנקניקייה יש משקל יחידה של 100 גרם והמלית נדחסת למעי בקר בקוטר של 32–34 מ"מ. היחידות הבודדות נקשרות לשרשרת. לייצור בראטוורסט בקר, משתמשים במלח בישול במקום במלח האשפרה וניטריט.

## לקריאה נוספת
* הרמן קוך, מרטין פוקס: ייצור מוצרי בשר ונקניקיות משובחים. מהדורה 22, Deutscher Fachverlag, 2009,

## הערות שוליים

קטגוריה:המטבח הגרמני
קטגוריה:נקניקיות
צ'אמבוטה

**צ'אמבוטה** (באיטלקית: **Ciambotta** או **Giambotta**) הוא תבשיל ירקות קיצי של המטבח האיטלקי הדרום איטלקי המכונה **[[מצוג'ורנו]]** (באיטלקית: **Il Mezzogiorno** - "הצהריים", ובהשאלה גם "הדרום"). למנה יש איות אזורי שונה; היא ידועה כ-**Ciambotta** או **Ciambrotta** בקלבריה ובמקומות נוספים, **Ciammotta** בבזיליקטה ולפעמים גם בקלבריה, **Cianfotta** או **Ciambotta** בקמפניה ובלאציו, ו**צ'בוטה** באברוצו.

## מאפיינים
צ'אמבוטה פופולרית בכל דרום איטליה, מנאפולי דרומה ומחלקים רבים של ארגנטינה שם נקראת "Chambota". ישנן וריאציות אינדיבידואליות ואזוריות רבות של צ'אמבוטה, אך כולן כוללות ירקות קיץ. חצילים איטלקיים, קישואים, פלפלים, תפוחי אדמה, בצל, עגבניות, שום, בזיליקום ושמן זית הם מרכיבים נפוצים. צ'אמבוטה מוגשת לרוב כמנה עיקרית, או לצד בשרים על האש, כגון נקניק או דג-חרב. היא מוגשת לפעמים עם פסטה, פולנטה או אורז.

## מרק או נזיד
צ'אמבוטה "חברה" באותה קטגוריה קשה להגדרה של מאכלים איטלקיים המכונה מינסטרה (minestre), בדרך כלל איפשהו בין מרק סמיך לבין נזיד. לעיתים קרובות משווים אותה לרטטוי הצרפתי, שניהם חלק מהמשפחה הרחבה יותר של תבשילי ירקות של מערב המטבח הים-תיכוני.

## הערות שוליים

קטגוריה:מאכלי חצילים
קטגוריה:המטבח האיטלקי
תומר לוי (כדורגלן)

**תומר לוי** (נולד ב-25 במאי 1993) הוא כדורגלן ישראלי המשחק בעמדת המגן הימני במועדון כדורגל שדרות.

## קריירה
לוי החל את הקריירה שלו בקבוצות הילדים והנערים של מכבי תל אביב והפועל ראשון לציון ובגיל 18 עבר לקבוצת הנוער של הפועל רמת גן. ב-12 בדצמבר 2012 ערך את הופעת הבכורה שלו בקבוצה הבוגרת בתיקו 0-0 נגד הפועל רמת השרון במסגרת גביע הטוטו. ב-4 במאי 2013 ערך את הופעת הבכורה שלו בליגת העל בהפסד 1–2 למ.ס. אשדוד. עונה לאחר מכן, הפך לוי לשחק הרכב בקבוצה הבוגרת כאשר הוא גם שיחק בשני המשחקים של הקבוצה במוקדמות הליגה האירופית נגד אשטוריל.

בקיץ  חתם בהפועל כפר סבא מליגת העל. בעונתו הראשונה במועדון מיעט לשחק ורשם רק שבע הופעות ושנה לאחר מכן כאשר הקבוצה ירדה לליגה הלאומית הפך לשחקן הרכב ובינואר  חתם בהפועל קטמון עד לסיום העונה. בקיץ  חתם בהפועל אשקלון. ב-22 בפברואר 2019 הבקיע את שער הבכורה שלו בקריירה בניצחון 2–4 על הפועל מרמורק.

ב-7 באוגוסט 2019 חתם במכבי פתח תקווה. בעונתו הראשונה במועדון רשם 30 הופעות בליגה והיה שותף לחזרה שלו לליגת העל בסיום העונה. בעונה השנייה שלו איבד את מקומו בהרכב ורשם 14 הופעות אך עונה לאחר מכן חזר להרכב. ב-26 בפברואר 2022 הבקיע את שער הבכורה שלו בליגת העל בניצחון 1–4 על הפועל חדרה.

בנובמבר 2024 חתם בהפועל חדרה. ב-5 בפברואר 2025 חתם בהפועל רמת גן.
ב-12 באוגוסט 2025 חתם במועדון כדורגל שדרות.

## תארים
;מכבי פתח תקווה
*גביע המדינה: 2023/2024

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:ראשון לציון: כדורגלנים
קטגוריה:כדורגלני הפועל רמת גן
קטגוריה:כדורגלני הפועל כפר סבא
קטגוריה:כדורגלני הפועל קטמון ירושלים
קטגוריה:כדורגלני הפועל אשקלון
קטגוריה:כדורגלני מכבי פתח תקווה
קטגוריה:כדורגלני הפועל חדרה
קטגוריה:בוגרי תיכון מקיף ו' ע"ש יגאל אלון (ראשון לציון)
קטגוריה:ישראלים שנולדו ב-1993
איטליה באירוויזיון 1960

**[[איטליה באירוויזיון|איטליה]] ב[[אירוויזיון 1960]]** השתתפה עם השיר "Romantica", שבוצע על ידי הזמר האיטלקי רנאטו רשל. זוהי השתתפותה החמישית של איטליה בתחרות הזמר של האירוויזיון. בדומה לשנה הקודמת, המבצע והשיר האיטלקי לתחרות נבחרו באמצעות הקדם הארצי "פסטיבל סן רמו".

## לפני האירוויזיון
רשות השידור האיטלקית, RAI, בחרה את השיר שייצג אותה באירוויזיון 1960 באמצעות פסטיבל סן רמו. השירים שעלו לגמר בוצעו על ידי שני זמרים שונים. לבסוף נבחר השיר והזמר שייצגו את איטליה באירוויזיון.

## באירוויזיון
ב-29 במרץ 1960 הופיע רשל על בימת האירוויזיון. הוא שר 12 בסדר ההופעות, לפני צרפת ואחרי גרמניה. עם סיום ספירת הקולות הגיע רשל למקום השמיני עם חמש נקודות.

### נקודות שהוענקו לאיטליה

### נקודות שהוענקו מאיטליה

## הערות שוליים

קטגוריה:איטליה באירוויזיון
קטגוריה:מדינות באירוויזיון 1960
פסטה קון לה סרדה

**פסטה קון לֶה סַרְדֶה** (בסיציליאנית: **Pasta con le sarde**) היא מנה סיציליאנית של פסטה עם סרדינים ואנשובי. היא מוכרת כמנת אוכל איטלקי מסורתי שנמצא בתוכנית prodotto agroalimentare tradizionale (מוצרים חקלאיים מסורתיים) של ממשלת איטליה. המנה מקושרת בעיקר לבירת סיציליה פלרמו, אך ניתן למצוא אותה בכל רחבי האי.

## מרכיבים
המרכיבים העיקריים הם שמן זית, בצל, פסטה ותערובת קצוצה דק של סרדינים ואנשובי. סוגים שונים של פסטה משמשים למנה, אבל בוקטיני הוא המסורתי. שומר בר, זעפרן, צנוברים, צימוקים ומלח מוסיפים לטעם המנה. לסיום המנה משטחים אותה בפירורי לחם קלויים. עדיף סרדינים טריים, אבל אם אין כאלה אפשר להשתמש בסרדינים משומרים. שומר בר יש בשפע בסיציליה, אבל אולי קשה למצוא במקומות אחרים. אם לא ניתן להשיג, ניתן להשתמש בחלק העליון של שומר רגיל במקום.

כמה וריאציות משתמשות ברוטב עגבניות. מחבר ספרי הבישול פינו קורנטי טוען שהמתכון ללא עגבניות שפורסם ב-1886 על ידי הפולקלוריסט ג'וזפה פיטרה הוא הגרסה האותנטית היחידה.

## התייחסויות תרבותיות
בראיון לפירס מורגן מ-CNN, השופט המנוח של בית המשפט העליון של ארצות הברית אנטונין סקאליה הצהיר, בתגובה לשאילתה של המראיין שלו, כי "פסטה קון סרדה" היא מנת הפסטה האהובה עליו.

## קישורים חיצוניים

## הערות שוליים

קטגוריה:המטבח הסיציליאני
קטגוריה:המטבח האיטלקי
קטגוריה:פסטה
קרבונאד פלמנד

**קרבונד פלמנד** (בפלמית: **Stoofvlees**) הוא מאכל מהמטבח הבלגי הדומה לתבשיל הונגרי בשם פרקלט. בדומה לפרקלט, הוא עשוי מבשר בקר (לעיתים רחוקות יותר בבלגיה גם מבשר סוס).

## מאפיינים
התוצאה הסופית לא כל כך חריפה ומפולפלת כמו המנה ההונגרית, אלא קצת יותר מתוקה וחמצמצה. בנוסף למסעדות, ניתן להשיג אותה כארוחות בית קפה, גם במסעדות מזון מהיר, בפאבים בלגיים טיפוסיים, ואפילו בעיירות הגבול ההולנדיות השכנות. הבלגים בדרך כלל אוכלים את המנה עם סלט ותפוחי אדמה אפויים.

## מחוץ לבלגיה
בצרפתית, קרבונד עשוי להיות גם מנה של בשר סוס בגריל וגם תבשילי בקר מסוימים המבושלים עם יין אדום כמו ביף בורגיניון במזרח צרפת. באנגליה, השם קרבונד הוא בדרך כלל המאכל הבלגי. המונח כתבשיל פלמי, בהיותו מונח כללי, משמש לעיתים להתייחסות גם למאכלים פלמיים אחרים כגון waterzooi או hochepot. בהולנדית, האחרון נקרא hutsepot.

## הכנה
שמאל|ממוזער|300px|מרכיבי הקרבונד פלמנד לפני הבישול

### מרכיבי המנה
ראש בצל, בשר בקר, בקבוק בירה חומה, חרדל, שום, כפית סוכר חום, עלה דפנה, ענף טימין, מלח, פלפל, חמאה או שמן.

### הכנת המנה
חותכים את הבצל לחתיכות קטנות ולאחר מכן מאדים בשומן. כשמוכן, מוסיפים בשר בקר חתוך לקוביות או לפרוסות קטנות, מלח ופלפל. מטגנים את הבשר עד שהופך לבן ואז מוסיפים מעט סוכר החום ומשאירים עד שהבשר מקבל צבע. בשלב זה, מכסים בבירה ומוסיפים את עלי הדפנה, הטימין והחרדל. לאחר מכן מבשלים תחת במכסה סגור עד שהבשר רך. אז נותנים לו לרתוח ללא מכסה עד שהרוטב סמיך מספיק.

## קישורים חיצוניים

## הערות שוליים

קטגוריה:המטבח הבלגי
גרמניה באירוויזיון 1960

**[[גרמניה באירוויזיון|גרמניה]] ב[[אירוויזיון 1960]]** השתתפה עם השיר "Bonne nuit ma chérie", שבוצע על ידי וין הופ. זוהי השתתפותה החמישית של גרמניה בתחרות הזמר של האירוויזיון.

## לפני האירוויזיון
הגמר לבחירת נציג גרמניה לאירוויזיון נערך ב-6 בפברואר בוויסבאדן. עשרה שירים השתתפו, כאשר הזוכה נקבע על ידי חבר מושבעים בן 45 חברים. רק שלושת המקומות הראשונים ידועים.

## באירוויזיון
ב-29 במרץ 1960 הופיע הופ על בימת האירוויזיון. הוא שר 11 בסדר ההופעות, לפני איטליה ואחרי הולנד. עם סיום ספירת הקולות הגיע הופ למקום הרביעי עם 11 נקודות.

### נקודות שהוענקו לגרמניה

### נקודות שהוענקו מגרמניה

## הערות שוליים

קטגוריה:גרמניה באירוויזיון
קטגוריה:מדינות באירוויזיון 1960
La Original

"**La Original**" (מסוגנן כ-"**La_Original.mp3**"; בעברית: "**המקורית**") והוא שיר של הזמרות הארגנטינאיות אמיליה וטיני. הוא יצא לאור ב-2 בנובמבר 2023 תחת הוצאת סוני מיוזיק לטין כסינגל החמישי והאחרון מאלבומה השני של אמיליה, *.MP3*, במקביל לצאת האלבום.

השיר נכתב בשיתוף שתי המזרות לצד הראפר דוקי ומפיקיו אנדרס טורס ומאוריסיו רנגיפו.

## רקע והפצה
ב-20 באוקטובר 2023 חשפה אמיליה את רשימת הרצועות לאלבום האולפן השני שלה, *MP3*. תוך שהיא שומרת בסוד על שמות האמנים ששיתפו עמה פעולה. ב-29 באוקטובר חשפה הזמרת כי "La Original" יהיה שיתוף פעולה עם טיני. יומיים לאחר מכן, שתי הזמרות הודיעו על יציאת השיר עם טיזר בחשבונות המדיה החברתית שלהן. "La Original" יצא להורדה דיגיטלית ולסטרימינג ב-3 בנובמבר, שלוש שעות לפני יציאת האלבום.

## הרכב
"La Original" הוא שיר אלקטרופופ והאוס. לפי SongData.io הוא כתוב במפתח של פה מינור, עם קצב מהיר בינוני של 167 פעימות לדקה. לגבי משמעות השיר, אמיליה אמרה:

## וידאו קליפ
הווידאו קליפ ל-"La Original" בוים על ידי פרנסיסקו באלבה ויצא במקביל לשיר בערוץ היוטיוב/VEVO של אמיליה. הוא מציג את שתי הזמרות מדגמנות ורוקדות במסלול דוגמנות ייחודי משנות ה-2000. הסרטון מסתיים בכך שאמיליה נותנת לטיני נשיקה, שתוארה כהתייחסות לנשיקה בין מדונה ובריטני ספירס בטקס פרסי הווידאו קליפים של MTV לשנת 2003.

## מיקומי שיא

## קישורים חיצוניים

## הערות שוליים

קטגוריה:שירי טיני
קטגוריה:שירים בספרדית
קטגוריה:שירי אלקטרופופ
קטגוריה:סינגלים שהגיעו למקום הראשון במצעד ארגנטינה הוט 100
קטגוריה:סינגלים בהוצאת סוני מיוזיק לטין
ג'וב בלינגהאם

**ג'וֹבּ סמואל פטריק בֶּלִינְגְהַאם** (באנגלית: **Jobe Samuel Patrick Bellingham**; נולד ב-23 בספטמבר 2005 בסטורברידג' שבווסט מידלנדס, אנגליה) הוא כדורגלן אנגלי המשחק בעמדת הקשר ההתקפי בבורוסיה דורטמונד מהבונדסליגה.

## חיים אישיים
בלינגהאם הוא אחיו הצעיר של כדורגלן ריאל מדריד ונבחרת אנגליה ג'וד בלינגהאם.

## קריירת מועדונים
בלינגהאם גדל במחלקת הנוער של ברמינגהאם סיטי. הוא ערך 24 הופעות ליגה במדי הקבוצה הבוגרת של המועדון במסגרת הפוטבול ליג צ'מפיונשיפ.

ב-14 ביוני 2023 חתם בסנדרלנד מהפוטבול ליג צ'מפיונשיפ. ב-6 באוגוסט ערך את הופעת הבכורה שלו במועדון, בהפסד 1–2 לאיפסוויץ' טאון במסגרת המחזור הראשון בליגה לעונת 2023/2024. ב-19 באוגוסט הבקיע את שערי הבכורה שלו במועדון, צמד שערים בניצחון 1–2 על רות'רהאם יונייטד במסגרת המחזור השלישי בליגה.

ב-10 ביוני 2025 חתם לחמש שנים בבורוסיה דורטמונד מהבונדסליגה.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני ברמינגהאם סיטי
קטגוריה:כדורגלני סנדרלנד
קטגוריה:כדורגלני בורוסיה דורטמונד
קטגוריה:אנגלים ממוצא אירי
קטגוריה:אנגלים ממוצא קנייתי
קטגוריה:אנגלים שנולדו ב-2005
מוזיאון הזיכרון לשואה של סן אנטוניו

**מוזיאון הזיכרון לשואה של סן אנטוניו**, (באנגלית: **Holocaust Memorial Museum of San Antonio**) נפתח בחודש מאי 2000, לציבור הרחב, ב־Barshop Jewish Community Center, סן אנטוניו, טקסס, ארצות הברית.

## היסטוריה
בשנת 1975 הפדרציה היהודית של סן אנטוניו הקימה תוכנית לימודים מיוחדת להשלמת לימודי מלחמת העולם השנייה והוראת השואה בבתי ספר תיכוניים על פי בקשה של בית ספר מחוזי בעיר. התוכנית שפותחה נקראה "פרויקט תולדות השואה". התוכנית כללה סרט תיעודי שנוצר במיוחד לפרויקט, דיון עם מנחה שהוסמך לנושא השואה, ביקור של ניצול שואה בכיתה והדרכה למורים. התוכנית הוצעה לכל לבתי הספר בעיר ללא תשלום. תגובת בתי הספר הייתה סוחפת.

לאור הצלחת הפרויקט יזמה הפדרציה היהודית בעיר את הקמת מוזיאון השואה. המוזיאון הוקם ב־Barshop Jewish Community Center, סן אנטוניו, טקסס, וסיפק שירותים חינוכיים בנושא השואה בעיקר לבתי הספר. בחודש מאי 2000 נפתח המוזיאון לקהל הרחב.

כ-10,000 מבקרים פוקדים את המוזיאון מדי שנה בעיקר תלמידים וסטודנטים.

## חזון
משימה המוזיאון לעורר מודעות לסכנות שהיו גלומות, בדעות קדומות, שנאה ואלימות במהלך השואה. המוזיאון מזכיר לאורחיו שהסכנות האלה עדיין רלוונטיות בכל יום. המוזיאון מקדם הבנה, זיכרון וחינוך מתוך מטרה שהתלמידים והן האוכלוסייה הכללית יהיו מודעים לאירועים הטרגיים שהיו בשואה. הלקח שיש ללמוד מהאירועים האלה הוא, שהמין האנושי חייב לשאוף לחיות ביחד בשלום ובהרמוניה.

המחויבות המרכזית של מוזיאון השואה בסן אנטוניו היא, התכנית החינוכית. התכנית כוללת מספר תוכניות, תוכנית למורים, תוכנית לסטודנטים ותוכנית אקדמאית. התכנית למורים מעודדת ומסייעת למורים לשלב את נושא "שואה" בכיתותיהם. תוכנית הלימודים הבסיסית של המוזיאון, זמינה למורים ברחבי העיר, היא מעניקה למורים מכל הכיתות, כלי מולטימדיה כגון סרטונים, פוסטרים, תקליטורים, מפות, ערכות ספרים לכיתה, מערכי שיעור ותוכניות למודים, כדי שהשיעורים יהיו אינפורמטיביים ככל האפשר. מורים יכולים לקבל גם הכשרה ממוקדת בנושא השואה.

מוזיאון הזיכרון לשואה של סן אנטוניו מאפשר למתנדבים לעבוד בו. המתנדבים יכולים לעבוד כמרצים במוזיאון או לסייע בספרייה ובמשרדי המנהלה.

## ראו גם
* מוזיאון השואה של וירג'יניה
* מוזיאון הסובלנות וכבוד האדם בירושלים
* מוזיאון הזיכרון לשואה של ארצות הברית
* מוזיאון הסובלנות (לוס אנג'לס)

## קישורים חיצוניים
* 
* באתר arts and culture של גוגל 
* Holocaust Memorial Museum San-Antonio 
* ‘Holocaust: Learn and Remember’ exhibits in San Antonio have resistance theme this year 
* Holocaust Memorial Museum of San Antonio

## הערות שוליים

סן אנטוניו
קטגוריה:ציונות בארצות הברית
קטגוריה:סן אנטוניו
חיבוק אחרון

"**חיבוק אחרון**" הוא שיר שכתבה, הלחינה וביצעה הזמרת־יוצרת הישראלית ענבל ביבי. השיר יצא לאור כסינגל ב־7 בדצמבר 2023.

## על השיר
ביבי כתבה את השיר בקיץ 2023 על זוגיות שחוותה, אך עידכנה את המילים לאחר פרוץ מלחמת חרבות ברזל.

לפני טבח שבעה באוקטובר הייתה ביבי נתונה בעיצומה של תקופה מוצלחת בקריירה שלה. השיר "אף פעם לא לבד" זכה להאזנות רבות בשירותי הסטרימינג והצליח במצעדי המוזיקה. בנובמבר הייתה אמורה ביבי להשיק מופע ולהוציא אלבום, אך אלה הושעו בעקבות הטבח ופרוץ מלחמת חרבות ברזל. כמו רבים בישראל, גם את ביבי הכתה המתקפה בהלם: "ביומיים הראשונים לא יצאתי מהמיטה", סיפרה. אחר כך התגוררה בבתי חברים במשך כמה ימים, מכיוון שבביתה אין מרחב מוגן. כעבור שבוע שבה לביתה. היא הופיעה בפני חיילים, בפני פצועים מהמתקפה ובפני מפונים מעוטף עזה. "היה כל כך חסר אונים לשבת בבית ולא לעשות כלום, ולהיות איתם היה הרבה יותר טוב בשבילי", אמרה. בשלב מסוים רצתה לבטא את תחושותיה בעקבות המתקפה, ועידכנה את מילות השיר.

אחיו של מעבד ומפיק השיר צוק אלגזי הוא ניצול מהטבח בפסטיבל נובה.

ביבי ביצעה את השיר לראשונה בכלִי תקשורת במשדר של מצעד "העשירייה" עם מאיה אלקולומברה, שנערך בתחנת כאן גימל ב־30 בנובמבר 2023. הסינגל יצא באופן רשמי ב־7 בדצמבר 2023 בחברת יוניברסל מיוזיק ישראל.

בדצמבר גם חזרה ביבי להופעותיה במופע המוזיקלי "לילות ברודוויי" בתיאטרון "הבימה".

## תגובת הביקורת
מבקר המוזיקה יוסי חרסונסקי נתן לשיר ציון 4 מתוך 5. הוא כתב ש"הטקסט משמש כבסיס לטכניקת כתיבה חופשית שבה ביבי פותחת ומערבת מיני סיטואציות שלכאורה אינן מתחברות כמו תחושת האנטי שלה כלפי בתי חולים, בסיסים ומקלטים, נשק חם בבית, האובססיה למסכים, יחס העולם למצב. השיר כתוב ספונטני, חסר עוגן ומיקוד, ורק המוזיקה מסדרת אותו כרישום תחושתי ערב לאוזן המשדר את נפשה של הזמרת". חרסונסקי סיכם כי "המהלך אסתטי מאוד, כולל ניואונס מוזיקלי מיוחד, אבל אינו מייצר אחידות בין הטקסט והמוזיקה".

## מיקומי שיא

## משתתפים
* ענבל ביבי – זמרה
* צוק אלגזי – קולות רקע
* רועי בן אורי – פסנתר
* אביב מור – גיטרות

### הפקה
* הפקה ומיקס – צוק אלגזי
* מאסטרינג – אוהד ניסים

## קישורים חיצוניים

* מילות השיר "חיבוק אחרון" באתר lyricstranslate.com
* אקורדי השיר "חיבוק אחרון" באתר negina.co.il

## ביאורים

## הערות שוליים

קטגוריה:סינגלים בהוצאת יוניברסל מיוזיק ישראל
קטגוריה:שירי אהבה בעברית
קטגוריה:שירי מלחמת חרבות ברזל
קטגוריה:שירי ענבל ביבי
קטגוריה:שירים בעברית
רובין קרופורד

**רובין קרופורד** (באנגלית: **Robyn Crawford**; נולדה ב-17 בדצמבר 1960) היא סופרת אמריקאית, מפיקה והעוזרת לשעבר של ומנהלת הקריאייטיב של הזמרת ויטני יוסטון. רשימת הקרדיטים שלה כוללת את הסרטים "כמו אוויר לנשימה" ושומר הראש.

## ביוגרפיה
קרופורד נולדה בניוארק, אך גדלה עם אחיה באיסט אורנג', ניו ג'רזי. אמה של קרופורד עזבה את אביה עקב אלימות. גם אמה, ג'נט קרופורד, וגם אחיה, מרטי, אובחנו עם HIV, ושניהם מתו ממחלה הקשורה לאיידס בשנות ה-90.

## מערכת יחסים עם וויטני יוסטון
קרופורד פגשה את וויטני יוסטון ב-1980, כשקרופורד הייתה בת 19 ויוסטון הייתה בת 16, כשהשתיים היו מדריכות במחנה קיץ באיסט אורנג'.

קרופורד טוענת בספרה *A Song for You: My Life with Whitney Houston*, שפורסם ב-2019, כי הייתה לה מערכת יחסים חד מינית עם יוסטון שהתפוגגה כשהם נתנו עדיפות לקריירה של יוסטון. קרופורד עזבה את בית הספר כדי לסייע לקריירה של יוסטון. הם חיו יחד כזוג. קרופורד נודתה והודחה על ידי המשפחה וההנהלה של יוסטון כשהתהילה של יוסטון גדלה והקריירה שלה התקדמה, והיא נישאה לבובי בראון.

ספרה *A Song for You: My Life with Whitney Houston* הפך לרב מכר של הניו יורק טיימס. 

## חיים אישיים
קרופורד מתגוררת בניו ג'רזי עם בת זוגה ליסה הינטלמן, איתה אימצה תאומים.

## פילמוגרפיה

### פודקאסטים

## אוטוביוגרפיה

## קישורים חיצוניים

## הערות שוליים

קטגוריה:נשים אמריקאיות במאה ה-21
קטגוריה:מפיקים אמריקאים
קטגוריה:סופרים להט"בים אמריקאים
קטגוריה:אמריקאיות שנולדו ב-1963
קטגוריה:אמריקאים שנולדו ב-1963
Super Set

***Super Set*** הוא מיני-אלבום הבכורה של הזמרת הישראלית רוני דואני. הוא יצא לאור ב-26 בינואר 2022 בהוצאה עצמית.

## רקע
בריאיון למאקו הצהירה: .

לסיכום, אמרה: .

## הוצאה
ב-22 באוגוסט 2021 יצא לאור השיר "צ'יל" שהתחיל את חזרתה של דואני לתעשיית המוזיקה. חודשיים לאחר מכן, הוציא נוי אלוש רמיקס רשמי לשיר שפורסם עם עטיפה נלווית. ב-12 בינואר 2022, שבועיים לפני יציאת המיני-אלבום, הודיעה כי "אדוני" יוקלט בתור דואט ביחד עם הזמרת נונו. לבסוף, "סופרסטאר" יצא מחדש גם כן.

השיר היחיד שיצא ב-26 בינואר עם המיני-אלבום הוא "סוכריה".

## רשימת רצועות

## הערות שוליים

## קישורים חיצוניים

קטגוריה:מיני-אלבומים מ-2022
קטגוריה:אלבומי רוני דואני
קטגוריה:מיני-אלבומים בעברית
קטגוריה:אלבומים בהוצאה עצמית
האספה המחוקקת של ראג'סטאן

**האספה המחוקקת של ראג'סטאן** או **ראג'סטן וידאהן סבהה** (בהינדי: **राजस्थान विधान सभा**), היא הפרלמנט המדינתי של ראג'סטאן. באספה חברים 200 נציגים, הנבחרים ממחוזות בחירה.

## היסטוריה
לאספה המחוקקת של ראג'סטאן קדמו מספר בתי מחוקקים של מדינות נסיכותיות, בעלי היקף משתנה, שהוקמו מ-1913 ואילך. לאחר עצמאות הודו ב-15 באוגוסט 1947, החל תהליך של איחוד המדינות השונות למדינה אחת בשם ראג'סטאן, בה נכללו מספר מדינות נסיכותיות ו, הושלמה במרץ 1949.

הבחירות הראשונות לאספה המחוקקת של ראג'סטאן המאוחדת נערכו ב-1952, כשלוש שנים לאחר הקמת המדינה. באספה היו 160 חברים, ש-40 מהם נבחרו ממחוזות בחירה בעלי שני נציגים.

ב-1956 שונו גבולות המדינה תחת חוק ארגון מחדש של המדינות, שהעביר אזורים מסוימים מהמדינה למאדהיה פרדש, ואזורים מבומביי ופנג'אב הועברו אליה, לצד סיפוח מדינת אג'מר לראג'סטאן, שחברי אספת המחוקקים שלה, בת השלושים חברים, צורפו לאספה המחוקקת של ראג'סטן עד תום המושב, דבר שהגדיל את האספה ל-190 חברים.

בבחירות ב-1957 נקבע מספר חברי האספה ל-176, וב-1967 הוגדל המספר ל-184. ב-1977 נקבע המספר הנוכחי של 200 חברים.

ב-2008, 2012 ו-2021 ביקשה ממשלת ראג'סטאן מממשלת הודו להקים בית עליון לאספה. הצעת חוק להקמת בית העליון אושרה באספה המחוקקת ברוב הדרוש של שני שלישים באפריל 2012, שקראה להקמת בית עליון בן 66 חברים. הצעת חוק הובאה בפני הרג'יה סבהה.

## הרכב נוכחי
ההרכב הנוכחי של האספה המחוקקת של ראג'סטאן היא האספה המחוקקת ה-16, שנבחרה ב-2023. בהרכב שולטת מפלגת העם ההודית, המחזיקה ב-115 מושבים וזוכה לתמיכתם של 8 עצמאים. האופוזיציה הרשמית הקונגרס הלאומי ההודי, המחזיקה ב-69 מושבים. שבעה מושבים נוספים מאוישים על ידי נציגי מפלגות נוספות, ואחד אינו מאויש.

האספה בוחרת את עשרת נציגי ראג'סטאן ברג'יה סבהה.

## קישורים חיצוניים

* 

## הערות שוליים

קטגוריה:ראג'סטאן
ראג'סטאן